Selecționerul a stabilit lotul cu care va lupta în meciul cu Irlanda de Nord, dar a luat decizia de a-l trimite în tribune pe singurul fundaș stânga de meserie avut la dispoziție. Astfel, acesta se va baza doar pe improvizații pentru a suplini banda stânga, unde naționala are probleme mari!
Raul Opruț, singurul fundaș stânga de meserie al naționalei, a fost exclus din lot de Edward Iordănescu. Deși, acesta a fost convocat de urgență pentru a suplini accidentarea lui Nicușor Bancu, fundașul lui Hermannstadt va privi partida doar din tribune.
Selecționerul s-a pus singur în fața unei situații paradoxale, unde va fi nevoit să reprofileze un fundaș dreapta pentru a-l suplini pe Opruț! Cel mai probabil, Iordănescu va alege să îi utilizeze pe cei de banda dreaptă, Sorescu sau Manea, pe postul de fundaș stânga.
Decizia este una paradoxală, întrucât fundașul stânga sibian este unul dintre cei mai buni din Superliga din acest sezon.
Postul de portar nu este unul care să îi dea bătăi de cap selecționerului, având trei portari pentru partida de diseară. Edward Iordănescu l-a exclus din lotul pentru această partida și pe Mihai Marian Aioani, portarul Rapidului.
Buturile naționalei vor fi asigurate de unul dintre Florin Niță (Gaziantep), Horațiu Moldovan (Atletico Madrid) sau Ștefan Târnovanu (FCSB) contra irlandezilor. Selecționerul va miza, cel mai probabil, pe actuala rezervă a lui Oblak sau pe portarul liderului Superligii.
Fundașul central al lui Palermo a suferit o accidentare în partida cu Venezia, pierdut de echipa sa cu 3-0. Însă, acest lucru nu a contat pentru selecționer, care l-a convocat, indiferent de probleme sale medicale.
Important este că naționala nu are de suferit în compartimentul central al defensivei, având 4 soluții de meserie. Cei ce pot acoperi postul de fundaș central sunt Radu Drăgușin, Andrei Burcă, Adrian Rus și Bogdan Racovitan.